รัฐบาลไทย-ข่าวทำเนียบรัฐบาล-กรมเจ้าท่า แจงเทคนิคและรูปแบบท่าเทียบเรือ (Technical Hearing) โครงการศึกษาสํารวจออกแบบท่าเรือต้นทาง (Home Port) สําหรับเรือสําราญขนาดใหญ่ (Cruise Terminal) บริเวณอ่าวไทยตอนบน
วันพฤหัสบดีที่ 29 มิถุนายน 2566
กรมเจ้าท่า แจงเทคนิคและรูปแบบท่าเทียบเรือ (Technical Hearing) โครงการศึกษาสํารวจออกแบบท่าเรือต้นทาง (Home Port) สําหรับเรือสําราญขนาดใหญ่ (Cruise Terminal) บริเวณอ่าวไทยตอนบน
...
กรมเจ้าท่า แจงเทคนิคและรูปแบบท่าเทียบเรือ (Technical Hearing) โครงการศึกษาสํารวจออกแบบท่าเรือต้นทาง (Home Port) สําหรับเรือสําราญขนาดใหญ่ (Cruise Terminal) บริเวณอ่าวไทยตอนบน
นายวรรณชัย บุตรทองดี ผู้อํานวยการกองวิศวกรรม เป็นประธานการประชุมชี้แจงเรื่องเทคนิคและรูปแบบท่าเทียบเรือ (Technical Hearing) โครงการศึกษาสํารวจออกแบบท่าเรือต้นทาง (Home Port) สําหรับเรือสําราญขนาดใหญ่ (Cruise Terminal) บริเวณอ่าวไทยตอนบน กรุงเทพมหานคร วันพฤหัสบดีที่ 29 มิถุนายน 2566 เวลา 09.00 - 12.00 น. ณ โรงแรมดับเบิ้ลยู กรุงเทพมหานคร
กระทรวงคมนาคม มีนโยบายในการพัฒนาโครงข่ายคมนาคมทั้งทางบก น้ํา ราง อากาศ ให้มีความเชื่อมโยง สะดวก ปลอดภัย สร้างความสามารถในการแข่งขัน ให้กับประเทศภายใต้ยุทธศาสตร์ชาติ 20 ปีของรัฐบาล โดย กรมเจ้าท่า เป็นหน่วยงาน ในสังกัดกระทรวงคมนาคม มีภารกิจในการพัฒนาท่าเรือ เพื่อตอบสนองต่อความต้องการใช้งาน ทั้งด้านการค้า การสัญจรทางน้ํา และการท่องเที่ยว เพื่อเชื่อมโยงกับระบบการขนส่งอื่นๆ โดยเฉพาะอย่างยิ่ง เพื่อสนับสนุนการท่องเที่ยวทางน้ําระหว่างประเทศ ในการสร้างรายได้เงินตราต่างประเทศ เข้าสู่ประเทศไทย
กรมเจ้าท่า เล็งเห็นว่าปัจจุบันการท่องเที่ยวโดยเรือสําราญ (Cruise) มีแนวโน้มขยายตัวมากขึ้น สามารถสร้างรายได้ให้กับประเทศเป็นอย่างมาก ในปัจจุบันประเทศไทย บริเวณชายฝั่งทะเลอ่าวไทยตอนบน มีท่าเรือสําราญที่สายการเดินเรือสําราญ สามารถเข้ามาแวะพักทางทะเลฝั่งอ่าวไทยตอนบน ได้เพียง 2 ท่า คือ ท่าเรือกรุงเทพ และท่าเรือแหลมฉบัง ซึ่งแต่ละท่ามีข้อจํากัด ปัญหา อุปสรรค ในเรื่องสิ่งอํานวยความสะดวกไม่เพียงพอ และไม่สอดคล้องกับจํานวนนักท่องเที่ยวที่กําลังเพิ่มขึ้น โดยเฉพาะความจําเป็น ในการให้บริการที่รวดเร็ว ทันสมัย ปลอดภัย และได้มาตรฐานระดับสากล ดังนั้น เพื่อให้มีการพัฒนาท่าเทียบเรือสําราญของประเทศไทยอย่างเต็มรูปแบบ และเป็นทางเลือกการท่องเที่ยวทางน้ําของการท่องเที่ยวที่มีคุณภาพ สู่มาตรฐานสากล รวมทั้งการสร้างรายได้ในการนําเงินตราต่างประเทศเข้าสู่ไทย
กรมเจ้าท่า จึงได้ว่าจ้างกลุ่มบริษัทที่ปรึกษา ประกอบด้วย บริษัท ซี สเปคตรัม จํากัด จํากัด/ สํานักงานศูนย์วิจัยและให้คําปรึกษาแห่งมหาวิทยาลัยธรรมศาสตร์ บริษัท อินเตอร์เนชั่นแนล เอ็นจิเนียริ่ง คอนซัลแต้นส์ จํากัด/ บริษัท เซ้าท์อี๊สท์เอเซียเทคโนโลยี่ จํากัด/ และบริษัท ไพร้ชวอเตอร์เฮ้าส์คูเปอร์ส เอฟเอเอส จํากัด ศึกษาสํารวจออกแบบท่าเรือต้นทาง (Home Port) สําหรับเรือสําราญขนาดใหญ่ (Cruise Terminal) บริเวณอ่าวไทยตอนบน (ในพื้นที่กรุงเทพมหานคร จังหวัดสมุทรปราการ จังหวัดฉะเชิงเทรา จังหวัดชลบุรี) ประกอบด้วย การออกแบบเบื้องต้น การศึกษาความเหมาะสม การสํารวจออกแบบรายละเอียดเบื้องต้น การประเมินผลกระทบสิ่งแวดล้อม และการวิเคราะห์ตามพระราชบัญญัติการร่วมลงทุนระหว่างรัฐและเอกชน พ.ศ. 2562
การศึกษานี้ได้เริ่มขึ้นเมื่อวันที่ 28 มกราคม 2564 และปัจจุบันอยู่ในขั้นตอนการออกแบบรายละเอียดเบื้องต้นทางด้านวิศวกรรม สถาปัตยกรรม และสิ่งแวดล้อม โดยในการศึกษานี้ จําเป็นต้องมีการประชุมชี้แจงเรื่องเทคนิค และรูปแบบท่าเทียบเรือ (Technical Hearing) โดยเชิญผู้มีส่วนได้ส่วนเสีย จํานวนไม่น้อยกว่า 50 ท่าน เข้าร่วมประชุม เพื่อให้มีข้อซักถาม และรับฟังความคิดเห็น ถึงรูปแบบ การออกแบบ รายละเอียดต่างๆ และผลกระทบระหว่างก่อสร้าง ซึ่งที่ปรึกษาจะได้นําข้อคิดเห็น มาปรับปรุงแก้ไขรูปแบบการก่อสร้าง และเอกสารที่เกี่ยวข้องให้สอดคล้องกัน ในลําดับต่อไป